Държавен вестник, бр. 37, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  37
оналната компетентност относно ползите 
от ваксините и създаване на механизъм за 
гарантиран достъп до имунизации на всички 
групи от населението. 
 Да гарантираме изпълнението на на-
ционални програми и планове в областта на 
надзора на заразните болести и националната 
имунизационна политика.
 Да интегрираме ваксинопрофилактиката 
на определени значими за обществото заболя-
вания (сезонен грип, COVID-19, ротавирусни 
инфекции, инфекции, причинени от човешки 
папилома вируси, варицела, хепатит А) като 
част от дейностите на общопрактикуващите 
лекари по имунопрофилактика, програма 
„Детско здравеопазване“, профилактични 
прегледи на здравноосигурените лица над 
18 г., в т.ч. и при здравноосигурени лица с 
рискови фактори за развитие на заболяване. 
 Да поддържаме и разширяваме обхвата 
и възможностите за провеждане на лабора-
торни анализи.
 Да изградим интегрирана система за 
събиране и анализиране на данни от проуч-
вания и изследвания, която да подпомогне 
извършването на анализи и оценка на риско-
вете, както и да бъде основа за развитието на 
научните постижения в областта на надзора 
на заразните болести.
 Да извършваме периодичен анализ и 
оценка на данните за разпространението на 
заразните болести и здравния статус на на-
селението, провеждане на епидемиологични 
проучвания за установяване на зависимости 
и разработване и провеждане на мерки за 
ограничаване и ликвидиране на негативните 
ефекти от разпространението и предлагане 
на противоепидемични мерки за защита от 
възникване на рискове за здравето. 
 Да повишаваме знанията и методичния 
капацитет на регионалните здравни инспекции 
и националните центрове по проблемите на 
общественото здраве в областта на продуктите, 
стоките и дейностите със значение за здравето 
на човека и факторите на жизнената среда.
 Да осъществяваме информационни кам-
пании и кампании за предоставяне на ниско­
прагови и мобилни услуги за превенция за 
ХИВ/СПИН, СПИ, вирусни хепатити и тубер-
кулоза и други социалнозначими заболявания.
 Да създадем интегрирана система за 
превенция и контрол на инфекциите, свър-
зани с медицинското обслужване с акцент в 
болничната медицинска помощ.
ПРИОРИТЕТ 2: СЪЗДАВАНЕ НА ЗДРАВНА 
СИСТЕМА, ОРИЕНТИРАНА КЪМ ПОТРЕБ-
НОСТИТЕ НА ХОРАТА
Политика 2.1. Развитие на капацитета 
на извънболничната помощ с фокус върху 
първичната медицинска помощ
Основни насоки на политиката:
За преодоляване на проблемите, свързани 
с недостатъчния брой общопрактикуващи 
лекари и с неравномерното разпределение на 
практиките на общопрактикуващи лекари, ще 
бъдат реализирани инвестиции в изграждане 
на нови практики в отдалечените и трудно-
достъпни райони, както и за закупуване на 
нова, съвременна медицинска апаратура, 
позволяваща предоставянето на по-широк 
кръг от медицински услуги, включително с 
възможност за отдалечено консултиране и 
наблюдение (телемедицина). 
Инвестициите ще бъдат осигурени чрез 
средства по Националния план за възстановя-
ване и устойчивост и новата Програма „Раз-
витие на регионите“ 2021 – 2027 г. (ПРР) по 
Направление „Повишаване на възможности­
те за профилактика, ранна диагностика и 
лечение на социалнозначими заболявания в 
отдалечени райони“.
Стимули в тази посока ще бъдат осигуре-
ни и чрез Програма „Развитие на човешките 
ресурси“ 2021 – 2027 г. (ПРЧР 2021 – 2027 г.), 
по която ще се подкрепят мерки за насър-
чаване на професионалната мобилност на 
лекари и медицински специалисти, които 
ще бъдат подпомогнати да разкриват ам-
булатории за първична медицинска помощ 
в труднодостъпни и отдалечени райони, да 
наемат медицински специалисти или да раз-
криват амбулатории за здравни грижи (напр. 
от медицински сестри, акушерки, лекарски 
асистенти, рехабилитатори и др.). Планира-
ните мерки ще подпомогнат и изпълнението 
на мерките за повишаване на ефективността 
на системата за дългосрочна грижа, заложени 
в Плана за действие за периода 2022 – 2027 
за изпълнение на Националната стратегия за 
дългосрочна грижа.
С цел гарантиране достъпа на населението 
до медицински дейности ще се постави акцент 
върху развитието на системата и дела на из-
вънболничната медицинска помощ, като ще 
бъде въведена холистична система, основана 
на популационен и географски критерии, 
за класифициране на лечебните заведения 
в пет основни нива. Първото и второ ниво, 
обхващащи населени места до 5000 души, ще 
гарантират достъп до първична извънболнич-
на медицинска помощ и до спешна помощ, 
включително чрез потенциала на спешната 
медицинска помощ по въздуха. В средните 
по население населени места с население до 
25 000 души ще бъде осигурен достъп до т.нар. 
регионални лечебни заведения с легла за 
наблюдение и лечение до 48 часа (дневен ста-
ционар), наличие на 24-часов спешен кабинет 
и структури за дългосрочни грижи (хосписи). 
Регионалните лечебни заведения следва да 
разполагат и с медицински специалисти по 
профилни специалности. Съществуващите 
общински болници ще могат да допълват 
дейността на регионалните лечебни заведения.